Свещена война (песен)
Свещена война () е съветска военно-патриотична песен от Втората световна война, която в Русия символизира защитата на отечеството.

Свещена война

Създаване 
На 22 юни 1941 г. в хода на Втората световна война Третия райх напада СССР. След два дена на 24 юни 1941 едновременно във вестниците „Известия“ и „Красная Звезда“ е публикувано стихотворението на поета Василий Лебедев-Кумач „Священная война“. Композиторът Александър Александров веднага пише музика към текста. Певците и музикантите от „Червенознаменния ансамбъл за песни и танци на СССР“ преписват текста и музиката на работните си тетрадки. Песента спешно е разучена и още на 26 юни 1941 г. част от ансамбъла я изпълнява пет пъти на Беларуската гара в Москва при изпращане на военни части на фронта.

Популярност 
Всяка сутрин Радио „Москва“ започва емисиите си с песента след ударите на Кремълските камбани. Музиката внушава още с началото си трагизъм, непреклонна и страшна решителност в невероятно трудната война, съчетана с широка мелодична разпевност. Текстът извежда свещения, народен и решителен характер на защитата на отечеството и изключва всякъкъв компромис и двусмисленост. Песента придобива масова популярност сред руските войници. Поддържа бойният им дух особено в тежките отбранителни битки през 1941 и 1942 г. Записана е през тези години на грамофонна плоча (1941-1942).

„Священная война“ бързо се превръща в песен-символ на защитата на СССР в годините на Втората световна война. Получава популярност по целия свят. В следвоенните години, неизменно се изпълнява от „Червенознаменния ансамбъл за песни и танци на СССР“ при неговите концерти в родината и чужбина.
На 22 май 2007 г. ансамбълът е бурно аплодиран при изпълнението на песента в Щаб-квартирата на НАТО в Брюксел. На ежегодния парад на победата на СССР над Третия райх на 9 май на Червения площад в Москва под звуците на песента се изнася държавния флаг на Руската федерация и Знамето на победата.

Текст 

1941 г.

 Текст: Василий Лебедев-Кумач
 Музика: Александър Александров

Външни препратки 
 www.youtube.com

Въоръжени сили на СССР
СССР във Втората световна война
Военни песни
Руски песни